Rula Halawani

Rula Halawani (Ekialdeko Jerusalem, 1964) palestinar argazkilari eta hezitzailea da. Jerusalemen bizi da eta bertan egiten du lan.

 Ibilbidea 
Halawani argazkigintzan lizentziatu zen Saskatchewango Unibertsitatean, eta Westminsterreko Unibertsitateko argazkigintza ikasketetan masterra eskuratu zuen.Ikusizko arteetan aritu aurretik, fotokazetari independente gisa lan egin zuen hainbat aldizkari eta egunkaritarako. Birzeit Unibertsitateko argazki saileko zuzendaria da. 2016an erresidentzia beka bat lortu zuen Camargo Fundazioan, Cassisen.

 Lanak 
Palestinako herriaren bizimodua eta inguruko gatazka politikoak ditu ardatz bere argazkiak. Emmanuel d'Autreppek, AWARE Women Artist egunkarian, 2022an, argitaratutako artikuluan, honako hau dio: 

«Halawaniren lehen lanek eguneroko bizitzaren pisua eta murrizketen desberdintasuna islatzen dute, baita setio-egoera, eskala handian dituen ondorioak eta estaldura mediatikoa, tokikoa zein nazioartekoa». 

Bere lanak Londres, Dubai edo Beirut bezalako hirietan erakutsi ziren; baita Khalid Shoman Fundazioan, Amanen, Sharjah-ko Biurtekoan, Arteetako Emakumearen Museo Nazionalean, Noorderlicht jaialdian, Erroman; Le Botanique, Bruselan; Busan-eko Biurtekoan, Hego Korean, eta Munduko Institutuan, Parisen.

Bere lanak hainbat erakunderen bilduma iraunkorretan daude, hala nola Parisko Georges Pompidou Zentroan, Victoria eta Albertoren Museoan eta Londresko Britainiar Museoan, Houstongo Arte Ederren Museoan, Amango Khalid Shoman Fundazioan edo Alemaniako Nadour Bilduman.

 Erreferentziak 

 Kanpo estekak 

Kategoria:Jerusalemdarrak
Kategoria:Palestinarrak
Kategoria:Argazkilariak
Kategoria:Emakume argazkilariak
Kategoria:Hezitzaileak
Kategoria:Palestinar emakumeak